62018TO0763_INF
Ordonanța Tribunalului (Camera a zecea) din 18 decembrie 2019 –Lazarus Szolgáltató és Kereskedelmi/Comisia
(Cauza T‑763/18)
„Acțiune în anulare – Ajutoare de stat – Ajutor pretins nelegal pus în aplicare de Ungaria în favoarea întreprinderilor care au angajat lucrători cu handicap – Presupuse decizii ale Comisiei prin care măsura de ajutor este declarată compatibilă cu piața internă – Termen de introducere a acțiunii – Momentul de la care începe să curgă termenul – Cunoaștere dobândită – Probă – Obligația de diligență – Act care nu este supus căilor de atac – Inadmisibilitate”
1.
Acțiune în anulare – Termene – Momentul de la care începe să curgă termenul – Act care nu este nici publicat, nici notificat reclamantului – Cunoașterea exactă a conținutului și a motivelor – Obligația de a solicita textul integral al actului într‑un termen rezonabil odată cunoscută existența sa
(Art. 263 al șaselea paragraf TFUE)
(a se vedea punctele 22, 28 și 30)
2.
Acțiune în anulare – Acte supuse căilor de atac – Noțiune – Acte care produc efecte juridice obligatorii – Scrisoare a Comisiei adresată unei instanțe naționale și care se limitează să îi dea informații cu privire la situația în care se află examinarea unei plângeri în materie de ajutoare de stat – Excludere – Inadmisibilitatea acțiunii
(Art. 263 TFUE)
(a se vedea punctele 37-39)
Obiectul
Cerere întemeiată pe articolul 263 TFUE având ca obiect anularea deciziilor pretins adoptate de Comisie cu privire, pe de o parte, la plângerea SA.29432 – CP 290/2009 – Ungaria – Ajutor în ceea ce privește angajarea lucrătorilor cu handicap presupus ilegal din cauza caracterului discriminatoriu al reglementării și, pe de altă parte, la plângerea SA.45498 (FC/2016) – Reclamația OPS Újpest‑lift Kft. privind ajutorul de stat acordat întreprinderilor care au angajat lucrători cu handicap între 2006 și 2012
Dispozitivul
1)
Respinge acțiunea.
2)
Obligă Lazarus Szolgáltató és Kereskedelmi Kft. (Lazarus Kft.) la plata cheltuielilor de judecată.